jkorsvik/nowiki_second_scrape_merged huggingface dataset:
Frode J. Strømnes

Frode Jens Strømnes (født 4. januar 1937 i Harstad, død 14. desember 2012) var professor i psykologi og statsstipendiat.
Han var utdannet mag.art. fra 1963 og fil.dr. i 1971 (Åbo Akademi). Han var forskningsstipendiat ved NAVF 1964-68 og 1971-74, amanuensis ved Aarhus universitet 1970, lektorvikar Åbo Akademi 1971-72, professorvikar Åbo 1974 og professor i psykologi ved Universitetet i Tromsø 1976-1990. 
Strømnes ble utnevnt til statsstipendiat i 1990, og var professor II ved Universitetet i Bergen fra 1991. Han har arbeidet med emner innen verbal læring og minne, og sosialpsykologiske og arkitekturpsykologiske emner. 
Han startet Norsk Statsstipendiatforening, og var foreningens leder inntil 2005.
Han var sønn av professor Martin Olav Konrad Strømnes og yngre bror av professor Åsmund Lønning Strømnes, Trondheim.


== Litteratur ==
Prolegomena to a Theory of Semiotics, 1969,
Associations or Addresses: A Study in Serial Verbal Learning, 1971,
A New Physics of Inner Worlds, 1976
The fall of the word and the rise of the mental model: A reinterpretation of the recent research on spatial cognition and language, 2006 (Frankfurt am Main; New York: Peter Lang)
Josephine County

Josephine County er et fylke i den amerikanske delstaten Oregon. Det ligger i den sørvestlige delen av staten og grenser mot Curry County i vest, Jackson County i øst og mot Douglas County i nord. Det grenser også til delstaten California i sør.
Josephine Countys totale areal er 4 252 km² hvorav 5 km² er vann. I 2000 hadde fylket 75 726 innbyggere og administrasjonssenteret ligger i byen Grants Pass som også er fylkets største by. Fylket ble grunnlagt i 1856 og har sannsynligvis fått sitt navn etter elven Josephine Creek.
Mineralet Awaruitt (også kalt Josephinitt etter Josephine County) er påvist i større mengder i fylket.


== Eksterne lenker ==
(en) Offisielt nettsted 
(en) Josephine County, Oregon – kategori av bilder, video eller lyd på Commons
Forfar Athletic FC

Forfar Athletic Football Club er en skotsk fotballklubb som holder til i Forfar. Klubbens hjemmebane er Station Park, med en tilskuerkapasitet på 4 602. Sesongen 2011/12 spiller Forfar Athletic i skotsk 2. divisjon (nivå 3), etter å ha tapt sammenlagt 4-7 for Ayr United FC i semifinalen av kvalifiseringsspillet for skotsk førstedivisjon.


== Historie ==
Forfar Athletic FC ble stiftet i 1885.


== Sesonger ==


== Klubbrekorder ==
Høyeste tilskuerantall: 10 780 mot Rangers 7. februar 1970 (skotsk FA-cup 3. runde)
Største seier: 14–1 mot Lindertis 1. september 1888 (skotsk FA-cup 1. runde)
Største tap: 2–12 mot King's Park 2. januar 1930 (skotsk 2. divisjon)


== Referanser ==


== Eksterne lenker ==
Forfar Athletic FCs offisielle nettsted
Torgeir Brandtzæg

Torgeir Torbjørn Brandtzæg (født 26. oktober 1941 i Ogndal) er en norsk tidligere skihopper som konkurrerte fra 1962 til 1965. Under OL 1964 i Innsbruck tok han bronsemedaljen i både normalbakke- og storbakkerennet.
Han gikk til topps i den tysk-østerrikske hoppuka 1964/65. Torgeir Brandtzæg representerte Ogndal IL, og har derfor fått tilnavnet «Friskus'n fra Ogndalen».  Torgeir Brandtzæg skadet seg stygt i Pitkävuori i 1965, og måtte derfor gi opp hoppkarrieren.


== Biografi ==
Nils Werenskiold og Torgeir Brandtzæg (1967). Friskus'n fra Ogndalen. Oslo: Pax. 


== Referanser ==


== Eksterne lenker ==
(en) Torgeir Brandtzæg – Olympics.com 
(en) Torgeir Brandtzæg – Olympic.org 
(en) Torgeir Brandtzæg – Olympedia 
(en) Torgeir Brandtzæg – Sports-Reference (OL-resultater – arkivert) 
(en) Torgeir Brandtzæg – FIS (skihopping)
Jackson County (Oregon)

Jackson County er et fylke i den amerikanske delstaten Oregon. Det ligger i den sørvestlige delen av staten og grenser mot Josephine County i vest, Klamath County i øst og mot Douglas County i nord. Det har også grense mot delstaten California i sør.
Jackson Countys totale areal er 7 214 km² hvorav 43 km² er vann. I 2000 hadde fylket 181 269 innbyggere og administrasjonssenteret ligger i byen Medford som også er fylkets største by. Fylket ble grunnlagt i 1852 og har fått sitt navn etter USAs 7. president Andrew Jackson. 


== Eksterne lenker ==
(en) Offisielt nettsted 
(en) Jackson County, Oregon – kategori av bilder, video eller lyd på Commons
Oddensenteret

Oddensenteret er et kjøpesenter på bryggekanten i Grimstad. Senteret har 38 butikker inkl. egen helsedel i 3. etg. Oddensenteret ble utvidet og oppgradert både innvendig og utvendig i 2022. 
I forbindelse med oppgraderingen etablerte flere serveringssteder seg med tilgang til uteservering mot bryggekanten. Senteret omsatte for over 300mnok i 2022.


== Eksterne lenker ==
Offisielt nettsted
Klamath County

Klamath County er et fylke i den amerikanske delstaten Oregon. Det ligger i den sørvestlige delen av staten og grenser mot  Jackson County i vest, Douglas County og Lane County i nordvest, Deschutes County i nord og mot Lake County i øst. Det har også grense mot delstaten California i sør.
Klamath Countys totale areal er 15 892 km² hvorav 496 km² er vann. I 2000 hadde fylket 63 775 innbyggere og administrasjonssenteret ligger i byen Klamath Falls som også er fylkets største by. Fylket ble grunnlagt i 1882 og har fått sitt navn etter indianerstammen Klamath.


== Eksterne lenker ==
(en) Offisielt nettsted 
(en) Klamath County, Oregon – kategori av bilder, video eller lyd på Commons
Randi Stene

Randi Stene (født 12. april 1963 i Trondheim) er en norsk mezzosopran og operasjef.
Stene studerte i Trondheim og Oslo og avsluttet sin utdannelse som operasanger på Operaakademiet i København. Hun var solist og fast tilknyttet Det Kongelige Teater i København fra 1988 til 2020.Stene var finalist i konkurransen Cardiff Singer of the World i 1991. Hun opptrådte som Octavian i Rosenkavaleren ved Opéra Bastille i Paris i 1993 og siden i samme rolle i London. Rollen som Silla i Hans Pfitzners opera Palestrina ved Covent Garden førte henne også raskt til Metropolitan Opera i New York.
Som konsertsolist har Randi Stene opptrådt blant annet under BBC Proms med Esa-Pekka Salonen og Festspillene i Salzburg med Philippe Herreweghe. Hun er hyppig gjest hos de nordiske hovedstadorkestrene. Hun deltok ved innvielsen av det nye operahuset i København og i nyproduksjonen av Verdis Aida. Hennes innspillinger av symfonisk musikk omfatter blant annet sanger av Hugo Alfvén, John Dowland, Edvard Grieg, Wilhelm Peterson-Berger og Jean Sibelius.
I 2009 ble hun ansatt som professor i sang på Norges Musikhøgskole, og i 2013 ble hun tilknyttet Trondheim Symfoniorkester & Opera (TSO) som casting-ansvarlig. I 2019 ble hun operasjef ved TSO, og fra august 2020 operasjef ved Den Norske Opera & Ballett. Stene er også kunstnerisk leder for vokalkurset under Voksenåsen Sommerakademi og Vinterakademi.
Hun fikk Gammleng-prisen i klassen klassisk i 2003.


== Referanser ==
Sørgekåpe

Denne artikkelen handler om sommerfuglen. For andre betydninger, se Sørgekåpe (band)Sørgekåpe (Nymphalis antiopa) er en dagsommerfugl i familien flikvinger.


== Utseende ==
Sørgekåpen har et vingespenn på 62–75 mm. Oversiden på vingene er farget med en veldig mørk rød farge, med en lys gul kant rundt vingene, og et mørkere bånd med blå flekker mellom kanten og den mørke røde innersider. Kjønnene er like, men hunnen er litt større.

		
		
		


== Levevis ==
De fullvoksne individene lever hovedsakelig av sevje og frukt, men tar en sjelden gang nektar.
Sørgekåpene legger egg i klynger rundt grener og kvister som selje, alm, poppel og bjørk, hvor larvene vil spise av trærnes blad.
Sørgekåpelarven har svart farge og er piggete med ørsmå hvite flekker, og en rekke av røde flekker langs ryggen. De sprer seg over et større område for å forpuppe seg. Puppen klekker til en fullvoksen sommerfugl, etter 3 uker.
Sørgekåpe overvintrer som fullvoksen og kan derfor ses både om høsten og tidlig om våren. Den er kjent for å vandre mye og dukker relativt ofte opp utenfor sitt normale utbredelsesområde, blant annet er den funnet flere hundre ganger i Storbritannia selv om det ikke er noe som tyder på at den noen gang har hatt bestander der.
Den blir også relativt ofte sett på Vestlandet i Norge selv om det heller ikke her er noe som tyder på at den har stabile bestander.


== Utbredelse ==
Sørgekåpen er utbredt i Nord-Amerika, Europa, Sibir og Japan. I Norge er den ganske vanlig på Sør- og Østlandet, og kun sporadiske funn i resten av Norge. De lever i skogsområder.


== Litteratur ==
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) sørgekåpe i Global Biodiversity Information Facility 
(no) sørgekåpe hos Artsdatabanken 
(sv) sørgekåpe hos Dyntaxa 
(en) sørgekåpe hos Fauna Europaea 
(en) sørgekåpe hos ITIS 
(en) sørgekåpe hos NCBI 
(en) Kategori:Nymphalis antiopa – bilder, video eller lyd på Wikimedia Commons 
(en) Nymphalis antiopa – galleri av bilder, video eller lyd på Wikimedia Commons 
Nymphalis antiopa – detaljert informasjon på Wikispecies 
Norges sommerfugler – Sørgekåpe
Lake County (Oregon)

Lake County er et fylke i den amerikanske delstaten Oregon. Det ligger sør i staten og det grenser mot Deschutes County i nord, Klamath County i vest og mot Harney County i øst. Det har også grense mot delstatene California og Nevada i sør.
Lake Countys totale areal er 21 648 km² hvorav 577 km² er vann. I 2000 hadde fylket 21 648 innbyggere og administrasjonssenteret ligger i byen Lakeview som også er fylkets største by. Fylket ble grunnlagt i 1874 og har fått sitt navn etter innsjøene i området; Lake Abert, Goose Lake og Silver Lake.  


== Eksterne lenker ==
(en) Offisielt nettsted 
(en) Lake County, Oregon – kategori av bilder, video eller lyd på Commons
Norwea Norsk Vindkraftforening

Norwea Norsk Vindkraftforening var en organisasjon som skal fremme utbygging av vind-, bølge- og tidevannskraftverk i Norge ved å arbeide for gode rammevilkår for ny fornybar energi og ved informasjonsarbeide. Organisasjonen ble stiftet den 27. april 2006. Medlemmer i organisasjonen var hovedsakelig energiselskaper, leverandører til vindkraftverk, samt forskningsinstitusjoner. Norwea hadde over 100 medlemsbedrifter (2022). Navnet Norwea er et akronym for The Norwegian Wind Energy Association.I januar 2023 fusjonerte Energi Norge og Norwea til å bli Fornybar Norge.


== Referanser ==


== Eksterne lenker ==
(no) Offisielt nettsted
Just My Luck

Just My Luck er en romantisk filmkomedie med Lindsay Lohan og Chris Pine i hovedrollene. Filmen hadde norgespremiere den 18 august 2006. Lohan har beskrevet filmen som «en filmkomedie som er litt over grensa, men den er morsom og den er søt og den er dum»
Lohan spiller den sexy Mahattaninnbyggeren Ashley Albright, som har en utrolig flaks over alt hvor hun går. Hun møter Jake Harding, en gutt som er omgitt av uflaks over alt hvor han går. De to møtes på et maskeradeball der de kysser hverandre, og Ashelys flaks bytter plass med Jakes uflaks. Ashleys kjole revner, hun mister hælen på skoen sin, og tar over all uflaksen Jake tidligere var forbannet med. 
Ashley starter dermed en desperat jakt på å finne igjen den maskerte uheldiggrisen hun møtte på maskeradeballet, og kysser alle hun møter på ballet med lignende masker. Senere finner Jake henne dekt med gjørme og skitt. Han synes synd på henne, og inviterer henne med på cafè. Under samtalen på cafèen oppdager de at det var hverandre de kysset under ballet, og Ashley kysser ham igjen for å få tilbake flaksen sin.
Ashley oppdager etterhvert at det ikke er om man har flaks eller ikke som er viktig, men hva man gjør med flaksen. Hun kysser derfor Jake igjen for å hjelpe ham å arrangere en konsert med brit-popbandet McFly.


== Rolleliste ==


== Eksterne lenker ==
(en) Just My Luck på Internet Movie Database 
Just My Luck hos Filmweb
(no) Just My Luck hos Filmfront 
(sv) Just My Luck i Svensk Filmdatabas 
(da) Just My Luck i Danmark Nationale Filminstitut 
(fr) Just My Luck på Allociné 
(nl) Just My Luck på MovieMeter 
(en) Just My Luck på AllMovie 
(en) Just My Luck på Turner Classic Movies 
(en) Just My Luck på Rotten Tomatoes
Harney County

Harney County er et fylke i den amerikanske delstaten Oregon. Det ligger i den sørøstlige delen av staten og grenser mot Lake County i vest, Deschutes County i nordvest, Crook County i nordvest, Grant County i nord og mot Malheur County i øst. Det har også grense mot delstaten Nevada i sør.
Harney Countys totale areal er 26 486 km² hvorav 239 km² er vann, det er Oregons største fylke i areal. I 2000 hadde fylket 7 609 innbyggere og administrasjonssenteret ligger i byen Burns som også er fylkets største by. Fylket ble grunnlagt i 1889 og har fått sitt navn etter William S. Harney. 


== Eksterne lenker ==
(en) Offisielt nettsted 
(en) Harney County, Oregon – kategori av bilder, video eller lyd på Commons
Grant County (Oregon)

Grant County er et fylke i den amerikanske delstaten Oregon. Det ligger i den nordøstlige delen av staten og det grenser mot Malheur County i sørøst, Harney County i sør, Crook County og Wheeler County i vest, Morrow County og Umatilla County i nord, Union County i nordøst og mot Baker County i øst.
Grant Countys totale areal er 11 731 km² hvorav 2 km² er vann. I 2000 hadde fylket 7 935 innbyggere og administrasjonssenteret ligger i byen Canyon City. Fylket ble grunnlagt i 1864 og ble oppkalt etter general Ulysses S. Grant som hadde fått heltestatus etter den amerikanske borgerkrigen. Senere ble han USAs 18. president. 


== Eksterne lenker ==
(en) Offisielt nettsted 
(en) Grant County, Oregon – kategori av bilder, video eller lyd på Commons
Falcón

Falcón er en av 23 delstater i Venezuela. Delstatshovedstaden er Coro. Falcón dekker et areal på 24 800 km². Ved folketellingen i 2011 hadde delstaten 902 847 innbyggere.


== Referanser ==
Den Gule Horde

Den Gule Horde er en av fotballklubben F.K. Bodø/Glimts supporterklubber.
Den Gule Horde ble opprettet 31. desember i 1974 og er landets eldste offisielle supporterklubb. Den Gule Horde har gått under forskjellige navn, men klubben har levd mer og mindre sammenhengende siden den gang. Supporterne er kjent for den store og gule «tannbørsten» som er deres maskot.
I 2016 gjorde supportergrupperingen 1916 sitt inntog på Aspmyra med nye sanger og en mer moderne kultur, noe som ble en utfordring for medlemmene i Den Gule Horde. Etter hvert ble begge grupperingene plassert sammen på J-feltet og i 2018 ble det vedtatt å lage en paraply over disse og andre mindre grupperinger. Paraplyorganisasjonens navn ble J-Feltet, og samarbeidet har bedret seg betraktelig de siste årene. Nå fremstår J-Feltet samlet på kamp med intenst trykk og god stemning. Før kamp pleier supporterne å møtes i kvartalet rundt Stormen konserthus; på Piccadilly i Sandgata og Sportsbaren i Storgata.


== Se også ==
J-feltet
1916


== Eksterne lenker ==
J-feltets hjemmeside
Deschutes County

Deschutes County er et fylke i den amerikanske delstaten Oregon. Det ligger i de sentrale delene av staten og grenser mot Jefferson County i nord Crook County i øst, Harney County i sørøst, Klamath County og Lake County i sør, Lane County i vest og mot Linn County i nordvest.
Deschutes Countys totale areal er 27 912 km² hvorav 195 km² er vann. I 2000 hadde fylket 115 367 innbyggere og administrasjonssenteret ligger i byen Bend som også er fylkets største by. Fylket ble grunnlagt i 1916 og har fått sitt navn etter elven Deschutes River som i sin tur fikk navnet av fransk-canadiske pelsjegere i begynnelsen av 1800-tallet. 


== Eksterne lenker ==
(en) Offisielt nettsted 
(en) Deschutes County, Oregon – kategori av bilder, video eller lyd på Commons
San Marinos kommunistiske parti (marxist-leninistisk)

San Marinos kommunistiske parti (marxist-leninistisk) (Partito Comunista (Marxista-Leninista) di San Marino) var et kommunistisk parti i San Marino. Partiet stilte liste i parlamentsvalget 1969 (1.24%), men fikk ingen mandater. [1]


== Eksterne lenker ==
Artikkelen har ingen egenskaper for offisielle lenker i Wikidata
Coro

Santa Ana de Coro, oftest omtalt som bare Coro, er en by det vestlige Venezuela og hovedstad i delstaten Falcón. Byen har ca. 170 000 innbyggere.


== Historie ==
Byen ble grunnlagt i 1527 og er den eldste byen i det vestlige Venezuela. Byen var Venezuelas første hovedstad.


== Turisme ==
Med sin historiske kolonialarkitektur og unike naturscenarier, trekker Coro til seg mange turister. Det koloniale området er et urbant landskap fra 1700- og 1800-tallet med brosteinsgater og typiske bygninger fra kolonitiden. Noen av bygningene er museer, fylt med religiøse ikonmlerier, eller har nasjonalhistorisk verdi. I byens nordøstlige del ligger Los Medanos de Coro, naturlig formede sanddyner som strekker seg over et stort område, helt ut til havet. En times bilkjøring nordover finner man strender som er berømte for vindsurfere.


== Eksterne lenker ==
Coroweb Arkivert 4. august 2004 hos Wayback Machine.
UNESCO World Heritage Centre – Coro and its Port
Crook County (Oregon)

Crook County er et fylke i den amerikanske delstaten Oregon. Det ligger i de sentrale delene av staten og grenser mot Deschutes County i sør, Jefferson County og Wheeler County i nord, Grant County i øst og mot Harney County i sørøst.
Crook Countys totale areal er 7 737 km² hvorav 21 km² er vann. I 2000 hadde fylket 19 182 innbyggere og administrasjonssenteret ligger i byen Prineville som også er fylkets største by. Fylket ble grunnlagt i 1882 og har fått sitt navn etter general George Crook som deltok i amerikanske borgerkrigen. 


== Eksterne lenker ==
(en) Offisielt nettsted 
(en) Crook County, Oregon – kategori av bilder, video eller lyd på Commons
Wheeler County (Oregon)

Wheeler County er et fylke i den amerikanske delstaten Oregon. Det ligger i de sentrale delene av staten og grenser mot Gilliam County i nord, Morrow County i nordøst, Grant County i øst, Crook County i sør, Jefferson County i vest og mot Wasco County i nordvest.
Wheeler Countys totale areal er 4 443 km² hvorav 1 km² er vann. I 2000 hadde fylket 1 547 innbyggere og administrasjonssenteret ligger i byen Fossil. Fylket ble grunnlagt i 1889 og har fått sitt navn etter farmeren Henry H. Wheeler.


== Eksterne lenker ==
(en) Offisielt nettsted 
(en) Wheeler County, Oregon – kategori av bilder, video eller lyd på Commons
Jefferson County (Oregon)

Jefferson County er et fylke i den amerikanske delstaten Oregon. Det ligger i de sentrale delene av staten og det grenser mot Wheeler County i øst, Crook County og Deschutes County i sør, Linn County i vest, Marion County i nordvest og mot Wasco County i nord..
Jefferson Countys totale areal er 4 639 km² hvorav 27 km² er vann. I 2000 hadde fylket 19 009 innbyggere og administrasjonssenteret ligger i byen Madras som også er fylkets største by. Fylket ble grunnlagt i 1914 og har fått sitt navn etter fjellet Mount Jefferson.


== Eksterne lenker ==
(en) Offisielt nettsted 
(en) Jefferson County, Oregon – kategori av bilder, video eller lyd på Commons
Linn County (Oregon)

Linn County er et fylke i den amerikanske delstaten Oregon. Det ligger i de sentrale delene av staten og grenser mot Marion County i nord, Benton Oregon i vest, Lane County i sør, Deschutes County i øst, Jefferson County i øst og mot Polk County i nordvest.
Linn Countys totale areal er 5 983 km² hvorav 47 km² er vann. I 2000 hadde fylket 103 069 innbyggere og administrasjonssenteret ligger i byen Albany som også er fylkets største by. Fylket ble grunnlagt i 1847 og har fått sitt navn etter senator Lewis F. Linn.


== Eksterne lenker ==
(en) Offisielt nettsted 
(en) Linn County, Oregon – kategori av bilder, video eller lyd på Commons
Burlesk

Burlesk er opprinnelig en betegnelse på en grovkornet komedie, ofte et såkalt satyrspill. Burlesk kan også brukes om andre kulturuttrykk som karikerer og imiterer noe på en latterlig og avslørende måte, særlig innen litteratur og musikk og gjerne i form av komiske opptrinn. Showene var en kombinasjon av satire, performance-kunst og voksenunderholdning. I dag brukes ordet mest som adjektiv på norsk med betydningene «overdrevent komisk», «løssluppen» eller «fantastisk». Ordet burlesque betyr egentlig opp-ned, og sjangeren handler ofte om å snu sosiale normer på hodet.
Burlesk eller burlesque er også navnet på en seksuelt utfordrende revysjanger i USA. Slike burlesker oppstod rundt 1850-årene som et grovere motstykke til de tradisjonelle vaudeville og varieté-showene. Burleskene fortsatte inn på 1900-tallet og slo igjennom tidlig på dette århundret. Det hadde stjerner som Josephine Baker og Mae West. Den mest kjente moderne burleskdanseren er Dita Von Teese, som har vært ansvarlig for påkostede forestillinger, hvor hun for eksempel danser i et stort martiniglass. Burlesken har seinere utviklet seg til blant annet striptease og grovere stand-up-komikk. Til forskjell fra striptease blir burleskdans preget av mye moro og referanser til gammel vaudeville. Burleskdansere er ikke fullstendig nakne, men tildekker brystvorter samt underliv. Genren er imidlertid sterkt seksualisert. Sjangeren har imidlertid opplevd en oppblomstring fra midten av 1990-årene.
I sin moderne form er burlesk en kombinasjon av show, dans og striptease. Betegnelsen er da ofte Neo-Burlesque (»nyburlesk»). 
Selve ordet burlesk kommer via det franske burlesque og italienske burlesco fra det italienske ordet burla som betyr «spøk».
Burlesque og vaudeville ble de viktigste musikkteatersjangrene på 1800-tallet. De er en blanding av farse og opera. Fenomenet oppsto hovedsakelig i New York, hvor mange stilarter ble utprøvd før de eventuelt ble spredt utover USA og videre til Europa. De sentrale byene i Europa var Wien, Paris og London, da kanskje London peker seg ekstra ut mot slutten av 1800-tallet med west-end. Dansen er en sentral del, særlig i burlesquen. Ment for å underholde med latter.
Burlesquen og kabareten hadde et tvilsomt rykte, da det ikke var skolerte sangere eller dansere, men prostituerte som ble forøkt forvandlet på scenen. Kabareten hadde egne klubber hvor alkoholserveringen var med for å få det til å gå rundt, men da forbudstiden i USA kom, ble den flyttet til nattklubbene. Burlesquen var tidligere enkel underholding for de lavere klassene, men etter hvert turnerte de over hele USA med parodier på operaer, hadde overdådige sceneshow, halvnakne damer som spilte begge kjønn. Vaudevillen var amerikansk med allsang, sketsjer, rene konsertopptrinn og komiske innslag. Denne sjangeren markerer starten på masseunderholdningen.


== Se også ==
Komedie
Lystspill
Striptease


== Eksterne lenker ==
(en) Burlesque – kategori av bilder, video eller lyd på Commons
Eksoplanet

Eksoplaneter, eller ekstrasolare planeter (fra gresk ekso, «ute», «utenfor»), er planeter som går i bane rundt andre stjerner enn solen. De tilhører derfor andre solsystemer enn vårt. Pr. 17. juli 2018 er 3 803 kjente eksoplaneter (fordelt på 2 844 planetsystemer hvorav 633 har fler enn én planet) listet i Extrasolar Planets Encyclopaedia.

Mye forskning ligger bak arbeidet med å finne eksoplaneter, og først på 1990-tallet kunne man med rimelig sikkerhet hevde at man virkelig hadde oppdaget noen. Siden 2002 har det blitt oppdaget en rekke eksoplaneter hvert år.
13. november 2008 offentliggjorde NASA for første gang bilder av en eksoplanet, Fomalhaut b, som går i bane rundt stjernen Fomalhaut. Planetens eksistens ble påvist teoretisk før den ble fotografert. Planeten er lokalisert til Den sørlige fisken (Piscis Austrinus), 25 lysår fra Jorda.


== Referanser ==


== Eksterne lenker ==
(en) eksoplanet i Unified Astronomy Thesaurus 
(en) Dokument om oppdagelsen av Fomalhaut b